в)
 Всяка промяна в данните за връзка на кореспондента ERS трябва да се съобщава незабавно.
 Изготвяне и съобщаване на данните ERS
 8)
 Корабът на Съюза трябва да:
 а)
 съобщава ежедневно данните ERS за всеки ден, прекаран в риболовната зона на Либерия;
 б)
 записва за всяка риболовна операция количеството на всеки уловен вид, задържан на борда като целеви вид или прилов, или пък изхвърлен обратно в морето;
 в)
 декларира и липсата на улов за всеки вид, посочен в издаденото от Либерия разрешение за риболов;
 г)
 идентифицира всеки вид с неговия 3-буквен код по ФАО;
 д)
 описва количествата в килограми живо тегло или, ако е необходимо, в брой екземпляри;
 е)
 записва в данните ERS количествата от всеки вид, които са трансбордирани и/или разтоварени;
 ж)
 записва в данните ERS при всяко влизане (съобщение COE) и излизане (съобщение COX) от риболовната зона на Либерия специфично съобщение, съдържащо за всеки вид, обозначен в издаденото от Либерия разрешение за риболов, задържаните на борда по време на влизането/излизането количества;
 з)
 съобщава ежедневно данните ERS на ЦНР на държавата на знамето във формата, посочен в точка 3, най-късно до 23:59 UTC.
 9)
 Капитанът е отговорен за точността на записаните и предадените данни ERS.
 10)
 ЦНР на държавата на знамето автоматично и незабавно изпраща данните ERS на ЦНР на Либерия.
 11)
 ЦНР на Либерия потвърждава получаването на данните ERS с ответно съобщение и обработва всички данни ERS при спазване на поверителност.
 Неизправност в системата ERS на борда на кораба или при предаването на данни ERS между кораба и ЦНР на държавата на знамето
 12)
 Държавата на знамето незабавно информира капитана или собственика на кораб, плаващ под неин флаг, или неговия представител, за всяка техническа неизправност на системата ERS, монтирана на борда, или за прекратяването на предаването на данни ERS между кораба и ЦНР на държавата на знамето.
 13)
 Държавата на знамето информира Либерия за забелязаната неизправност и за предприетите мерки за отстраняването ѝ.
 14)
 В случай на повреда на системата ERS на борда капитанът и/или корабособственикът осигурява поправката или замяната на системата ERS в срок от десет календарни дни. Ако корабът осъществи междинно влизане в пристанище в рамките на тези десет дни, той ще може да продължи риболовните си дейности в риболовната зона на Либерия едва когато системата ERS отново е в състояние да функционира безпроблемно, освен ако не получи разрешение от страна на Либерия за нещо друго.
 15)
 Риболовен кораб не може да напуска дадено пристанище след техническа неизправност на неговата система ERS, преди:
 а)
 неговата система ERS отново да е в състояние да функционира по начин, който удовлетворява държавата на знамето и Либерия, или
 б)
 да получи разрешение за такова напускане от страна на държавата на знамето. В този случай държавата на знамето осведомява Либерия за решението си преди отплаването на кораба.
 16)
 Всеки кораб на Съюза, който извършва риболовни дейности в риболовната зона на Либерия с неизправна система ERS, трябва да изпраща всекидневно и не по-късно от 23:59 UTC всички данни ERS на ЦНР на държавата на знамето чрез друго средство за комуникация, което е на